
Δευτέρα, 12 Οκτωβρίου 2026
ΔΕΛΤΙΟ ΤΥΠΟΥ
Αποβίβαση ασθενούς μέλους πληρώματος Ε/Γ –Ο/Γ πλοίου στην Μήλο –Σύλληψη αλλοδαπών στην Ηγουμενίτσα –Εντοπισμός και διάσωση 45 αλλοδαπών νότια της Γαύδου - Συνέχεια ενημέρωσης σχετικά με τον εντοπισμό και διάσωση 46 αλλοδαπών στη Γαύδο - Διακομιδή ασθενούς
Τις πρώτες πρωινές ώρες σήμερα, ενημερώθηκε η Λιμενική Αρχή της Μήλου από τον Πλοίαρχο του επιβατηγού-οχηματαγωγού (Ε/Γ-Ο/Γ) πλοίου «ΕΛΥΡΟΣ» Ν.X. 31, για ασθένεια ενός 51χρονου ημεδαπού ναυτικού (ειδικότητας χυτροκαθαριστή), κατά την διάρκεια προγραμματισμένου δρομολογίου από Χανιά με προορισμό το λιμάνι της Μήλου και του Πειραιά. Συγκεκριμένα, ο 51χρονος, υπέστη λιποθυμικό επεισόδιο και απώλεια των σφυγμών και του παρασχέθηκαν από επιβάτη διασώστη οι πρώτες βοήθειες με την εφαρμογή της καρδιοπνευμονικής αναζωογόνησης (ΚΑΡΠΑ), με αποτέλεσμα να ανακτήσει τους σφυγμούς του. Στη συνέχεια, το Ε/Γ –Ο/Γ κατέπλευσε στο λιμάνι της Μήλου, όπου ο ασθενής διακομίστηκε με ασθενοφόρο όχημα του ΕΚΑΒ στο Κέντρο Υγείας Μήλου έχοντας τις αισθήσεις του.
*****

Τις βραδινές ώρες χθες, στελέχη του Γραφείου Ασφάλειας της Λιμενικής Αρχής Ηγουμενίτσας προέβησαν στη σύλληψη ενός 21χρονου αλλοδαπού (υπηκόου Ιράκ) εντός του λιμένα εξωτερικού Ηγουμενίτσας, για παράβαση του άρθρου 83 παρ. 1 του Ν. 3386/2005 «περί παράνομης εξόδου από τη χώρα», όπως τροποποιήθηκε και ισχύει με τον Ν. 5226/2025. Συγκεκριμένα, κατόπιν ελέγχου που διενεργήθηκε, ο 21χρονος εντοπίστηκε να κινείται ύποπτα πλησίον της προβλήτας 16 και να προσπαθεί να κρυφτεί κάτω από φορτηγά οχήματα που επρόκειτο να φορτωθούν σε επιβατηγό – οχηματαγωγό (Ε/Γ-Ο/Γ) πλοίο με προορισμό το εξωτερικό, με σκοπό την παράνομη έξοδό του από τη χώρα. Προανάκριση διενεργείται από το Κεντρικό Λιμεναρχείο Ηγουμενίτσας.
Επίσης: Τις βραδινές ώρες χθες, στελέχη του Γραφείου Ασφάλειας της Λιμενικής Αρχής Ηγουμενίτσας προέβησαν στη σύλληψη ενός 27χρονου αλλοδαπού (υπηκόου Ιράκ) εντός του επιβατικού σταθμού του λιμένα εξωτερικού Ηγουμενίτσας, για παράβαση του άρθρου 82 παρ. 4 και 83 παρ. 1 του Ν. 3386/2005 «περί παράνομης εξόδου από τη χώρα». Συγκεκριμένα, κατόπιν ελέγχου που διενεργήθηκε τις βραδινές ώρες χθες, ο 27χρονος εντοπίστηκε να κινείται ύποπτα πλησίον της προβλήτας 16 και να προσπαθεί να κρυφτεί κάτω από φορτηγά οχήματα που επρόκειτο να φορτωθούν σε επιβατηγό – οχηματαγωγό (Ε/Γ-Ο/Γ) πλοίο με προορισμό το εξωτερικό, με σκοπό την παράνομη έξοδό του από τη χώρα.  Επιπρόσθετα, κατόπιν ελέγχου των στοιχείων του στη βάση δεδομένων SIS RECAST βρέθηκαν οι εξής καταχωρήσεις :α) εκ μέρους των ελληνικών αρχών απόφαση επιστροφής για υπήκοο τρίτης χώρας, β) με εθνικό διοικητικό μέτρο απόφασης επιστροφής και γ) εκ μέρους των βελγικών αρχών με το μέτρο της άρνησης εισόδου και διαμονής υπηκόου τρίτης χώρας σε έδαφος Schengen. Προανάκριση διενεργείται από το Κεντρικό Λιμεναρχείο Ηγουμενίτσας.
*****
Τις πρώτες πρωινές ώρες σήμερα, ενημερώθηκαν οι Λιμενικές Αρχές της Παλαιόχωρας και της Γαύδου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε μια λέμβο με αλλοδαπούς επιβαίνοντες σε δυσχερή θέση στη θαλάσσια περιοχή νότια της Γαύδου. Άμεσα στην περιοχή κατέπλευσε σκάφος της δύναμης Frontex όπου εντόπισε και περισυνέλεξε 45 αλλοδαπούς (40 άντρες, 4 γυναίκες και 1 ανήλικο) και τους μετέφερε με ασφάλεια στο λιμάνι της Αγίας Γαλήνης. Στη συνέχεια, οι διασωθέντες μεταφέρθηκαν σε χώρο φιλοξενίας στην Αγυιά Χανίων, συνοδεία στελέχους Λ.Σ.- ΕΛ.ΑΚΤ. .Προανάκριση διενεργείται από το Κεντρικό Λιμεναρχείο Χανίων. 
*****
Συνέχεια ενημέρωσης:
Αναφορικά με τον εντοπισμό και τη διάσωση 46 αλλοδαπών στη θαλάσσια περιοχή 12 ν.μ. νοτιοδυτικά της Γαύδου, τις πρωινές ώρες χθες, συνελήφθη ένας 24χρονος αλλοδαπός (υπήκοος Σουδάν) για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση», του Ν. 5275/2026 «Προώθηση πολιτικών νόμιμης μετανάστευσης» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε, έναντι χρηματικής αμοιβής, από το Τομπρούκ της Λιβύης στην Ελλάδα. Από το Κεντρικό Λιμεναρχείο Χανίων που διενεργεί την προανάκριση, κατασχέθηκε μία συσκευή κινητής τηλεφωνίας.

*****

Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής διακομίστηκε, από το λιμάνι της Ουρανούπολης Αγίου Όρους στο λιμάνι της Δάφνης, με Περιπολικό σκάφος Λ.Σ.-ΕΛΑΚΤ., 42χρονος, ο οποίος έχρηζε άμεσης νοσοκομειακής περίθαλψης.

Τρίτη, 06 Οκτωβρίου2026



ΔΕΛΤΙΟ ΤΥΠΟΥ



Εντοπισμός και διάσωση 43 αλλοδαπών στην Αγία Γαλήνη και σύλληψη του διακινητή τους – Εντοπισμός και διάσωση 44 αλλοδαπών στους Καλούς Λιμένες - Σύλληψη ημεδαπής στη Ζάκυνθο – Συνέχεια ενημέρωσης αναφορικά με την εκδήλωση πυρκαγιάς σε Ι/Φ σκάφος στους Ωρεούς – Πτώση οχήματος άνευ επιβαινόντων στο Βραχάτι - Διακομιδές ασθενών





	Τις πρώτες πρωινές ώρες σήμερα, ενημερώθηκε η Λιμενική Αρχή της Αγίας Γαλήνης από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 35 ν.μ. νότια της Αγίας Γαλήνης. Άμεσα για την περιοχή απέπλευσε ένα σκάφος της δύναμης FRONTEX, το οποίο εντόπισε και περισυνέλεξε 43 αλλοδαπούς(41 άνδρες, 1 γυναίκα και 1 ανήλικος) και στη συνέχεια τους μετέφερε στο λιμάνι της Αγίας Γαλήνης. Ακολούθως, μεταφέρθηκαν στο λιμάνι του Ρεθύμνου συνοδεία στελεχών του Λιμενικού Σταθμού Αγίας Γαλήνης. Από το Λιμεναρχείο Ρεθύμνου που διενεργεί την προανάκριση, συνελήφθη ένας 19χρονος αλλοδαπός (υπήκοος Σουδάν) κατά παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε ως ο διακινητής των υπολοίπων. Σύμφωνα με τους αλλοδαπούς, εκκίνησαν τις πρώτες πρωινές ώρες την 04.10.26 από παραλία στο Τομπρούκ της Λιβύης, καταβάλλοντας χρηματικά ποσά από 1.500 έως 3.000 δολάρια Αμερικής για τη μεταφορά τους στην Ελλάδα. Προανάκριση διενεργείται από το Λιμεναρχείο Ρεθύμνου.



*****



	Τις απογευματινές ώρες σήμερα, ενημερώθηκε η Λιμενική Αρχή των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 44 ν.μ. νότια-νοτιοανατολικά των Καλών Λιμένων. Άμεσα απέπλευσε για την περιοχή Περιπολικό σκάφος Λ.Σ.-ΕΛ.ΑΚΤ. (ΠΛΣ) όπου εντόπισε και περισυνέλεξε 44 αλλοδαπούς (42 άνδρες, 1 γυναίκα και 1 ανήλικος) και στη συνέχεια τους μετέφερε στο λιμάνι των Καλών Λιμένων. Ακολούθως, οδηγήθηκαν στο λιμάνι του Ηρακλείου συνοδεία στελεχών του Κλιμακίου Ειδικών αποστολών του Κεντρικού Λιμεναρχείου Ηρακλείου και του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.



*****



	Τις μεσημβρινές ώρες σήμερα, συνελήφθη μία 58χρονη ημεδαπή για παράβαση του άρθρου 4 παρ. 4 του Π.Δ. (ΦΕΚ 906Δ’/22-12-99) «Παράβαση των όρων προστασίας του Εθνικού Θαλασσίου Πάρκου Ζακύνθου», από στελέχη της Λιμενικής Αρχής της Ζακύνθου. Συγκεκριμένα, η 58χρονη κατελήφθη στην παραλία Δάφνης Βασιλικού Ζακύνθου να διενεργεί αλιεία με τη χρήση καρουλιού μετά πετονιάς.



*****



	Συνέχεια ενημέρωσης:

[bookmark: _GoBack]	Αναφορικά με την εκδήλωση πυρκαγιάς σε Ι/Φ σκάφος στους Ωρεούς την 04.10.2026, γνωρίζεται ότι τις μεσημβρινές ώρες σήμερα, με τη συνδρομή ιδιώτη δύτη και με τη χρήση γερανοφόρου οχήματος, πραγματοποιήθηκε ανάσυρση από το βυθό του εναπομείναντος τμήματος του Ι/Φ σκάφους και εν συνεχεία η μεταφορά του στη ξηρά. Μετά το πέρας της διαδικασίας, δεν διαπιστώθηκε θαλάσσια ρύπανση. 



*****



	Τις μεσημβρινές ώρες σήμερα, ενημερώθηκε η Λιμενική Αρχή του Κιάτου για την πτώση ενός Ι.Χ.Ε. οχήματος στη θάλασσα, στο αλιευτικό καταφύγιο Βραχατίου. Αμέσως, στο σημείο μετέβησαν στελέχη Λ.Σ.-ΕΛ.ΑΚΤ., καθώς και ιδιώτης δύτης, όπου εντόπισαν το ανωτέρω Ι.Χ.Ε. άνευ επιβαινόντων. Το Ι.Χ.Ε. ανασύρθηκε με τη χρήση γερανοφόρου οχήματος, ενώ από τη Λιμενική Αρχή ενημερώθηκε άμεσα ο ιδιοκτήτης του. Από το περιστατικό δεν υπήρξε τραυματισμός και δεν παρατηρήθηκε θαλάσσια ρύπανση.



*****





	Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:

-42χρονου, από το λιμάνι της Καλύμνου στο λιμάνι της Κω, με το Ε/Γ-Τ/Ρ «ΛΟΜΠΥ» Ν.Σ. 624,

-10χρονου, από το λιμάνι της Κέρκυρας στο λιμάνι της Ηγουμενίτσας με Περιπολικό σκάφος Λ.Σ.-ΕΛ.ΑΚΤ. 

